Terje Magnussønn Watterdal

Terje Magnussønn Watterdal er landdirektør i Afghanistankomiteen, og arbeider på deres hovedkontor i Kabul.

Liv og virke 
Watterdal har bakgrunn som rådgiver for UNESCO i Afghanistan. Han har vært utdanningsrådgiver for en rekke regjeringer i Midtøsten- og Sørøst-Asia. Han har arbeidet med barns rett til helse for UNDP, UNICEF, UNRWA, Verdensbanken og WHO. I 1990-årene arbeidet han i en årrekke med øyenhelse for Norges blindeforbund i Asia og Latin-Amerika.

Watterdal ble utnevnt som landdirektør i Afghanistan for den norske ideelle humanitære organisasjonen Afghanistankomiteen i 2013.

Etter Talibans overtakelse av Kabul i august 2021, var han en av nordmennene som ble evakuert av Utenriksdepartementet. Han ankom Norge sammen med flere av barna uten foreldre. Watterdal har tatt til orde for dialog med det nye styret (dominert av Taliban) i Afghanistan, så de påvirkes i en retning til fordel for menneskerettigheter og kvinners mulighet for utdannelse og arbeid. Per januar 2022 er Watterdal tilbake i Afghanistans hovedstad Kabul, og fortsetter arbeidet for Afghanistankomiteen, i et intervju med VG uttalte han at det var viktig å samarbeide med Taliban, da det ikke fantes noe alternativ.

Referanser 

Norske foreningspersoner